28/06/2019 | Administración LocalMunicipal
As Pontes de García Rodríguez
Secretaría
Resolución 994/2019, do 24 de xuño, de delegación de competencias na Xunta de Goberno Local

Con este anuncio faise público que mediante Resolución número 994/2019, do 24 de xuño, a Alcaldía deste concello delegou determinadas competencias na Xunta de Goberno Local. O texto íntegro deste decreto é o seguinte: O día 26/05/2019, tiveron lugar as eleccións municipais, convocadas mediante Real decreto 209/2019, do 01 de abril (BOE núm.79 do 02/04/2019). En data 15/06/2019, constituíuse o Concello, polo que é preciso establecer a nova organización municipal. Mediante decreto número 978/2019, do 18 de xuño, designáronse os membros da Xunta de Goberno Local e as Tenencias de Alcaldía. De conformidade co disposto nos artigos 21.3 e 23 da Lei 7/1985, do 2 de abril, reguladora das bases do réxime local; no artigo 65 da Lei 5/1997, de 22 de xullo, da administración local de Galicia; no artigo 14 do Regulamento orgánico municipal, publicado no BOP nº 179, do 06/08/2001; e no artigo 43.1 e 2 do Real decreto 2568/1986, do 28 de novembro, que aproba o Regulamento de organización, funcionamento e réxime xurídico das entidades locais (ROF), 1º) A Xunta de Goberno Local terá asignadas as seguintes atribucións: a) A asistencia ao alcalde no exercicio das súas atribucións. b) As atribucións que lle confiran as leis. c) As atribucións que esta Alcaldía delega, e que a continuación se expresan: 1. Aprobar a oferta de emprego público de acordo co orzamento e o cadro de persoal aprobados polo Pleno.2. Acordar as sancións ao persoal, incluída a suspensión preventiva, agás a separación do servizo dos funcionarios e o despedimento do persoal laboral. Esta atribución entenderase sen prexuízo do disposto na normativa vixente en materia de sanción disciplinaria dos funcionarios de Administración local con habilitación de carácter nacional.3. As aprobacións dos instrumentos de planeamento de desenvolvemento do planeamento xeral non expresamente atribuídas ao Pleno, así como os instrumentos de xestión urbanística e dos proxectos de urbanización.4. En materia de contratación delégase, cando a Alcaldía sexa competente para a súa contratación de acordo co previsto na Disposición Adicional Segunda da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, do 26 de febreiro de 2014 (LCSP), as seguintes atribucións:  A aprobación das actuacións preparatorias dos contratos de obra (proxectos técnicos ou memorias valoradas) cando sexa competente para a aprobación do expediente de contratación.  A aprobación das actuacións preparatorias dos contratos de concesión de obras reguladas nos artigos 247 e seguintes da LCSP ou normativa que a substitúa e a autorización do gasto que, no seu caso, conleve.  A aprobación das actuacións preparatorias dos contratos de concesión de servizos descritas nos artigos 285 e seguintes da LCSP ou normativa que a substitúa e a autorización do gasto que, no seu caso, conleve.  Aprobar os expedientes de licitación utilizando acordos marco ou sistemas dinámicos de adquisición.  A aprobación dos expedientes de contratación dos contratos administrativos e dos contratos privados, suxeitos a LCSP, cando excedan da contía prevista legalmente para ser tramitados a través do procedemento aberto súper simplificado previsto no artigo 159.6 do citado texto, e a autorización do gasto inherente a este trámite.  A adxudicación dos contratos cando sexa competente para a súa aprobación, de acordo co previsto neste decreto, e a disposición do crédito inherente a este trámite.5. En materia de patrimonio deléganse, cando a Alcaldía sexa competente de acordo co previsto na Disposición Adicional Segunda, apartado 9, da LCSP, as seguintes competencias:  A aprobación e a adxudicación dos expedientes de concesión sobre os bens de dominio público de titularidade municipal e do gasto que, no seu caso, conleven, cando a súa duración sexa igual ou superior a catro anos. Exceptúanse desta delegación as concesións de dereitos funerarios de calquera cemiterio municipal.  A aprobación e a adxudicación dos expedientes de constitución de calquera tipo de dereito real sobre o patrimonio municipal cando a súa duración sexa igual ou superior a catro anos.  A aprobación e a adxudicación dos expedientes de adquisición de bens inmobles, por compra, doazón ou permuta, cando o seu valor sexa igual ou superior ao 5% dos recursos ordinarios do orzamento.  A aprobación e a adxudicación dos expedientes de alleamento do patrimonio municipal cando o seu valor sexa igual ou superior ao 5% dos recursos ordinarios do orzamento.2º) As facultades que poderá exercer a Xunta de Goberno Local en relación coas atribucións delegadas no apartado anterior, serán as propias que lle correspondan ao órgano delegante, sen que se produza limitación ou condición ningunha para o seu exercicio, agás das que expresamente se reserve esta Alcaldía en Decretos posteriores.3º) Respecto das competencias descritas no apartado 1. c) deste decreto, delégase a resolución dos recursos de reposición e extraordinarios de revisión que, de ser o caso, podan interpoñerse ao abeiro do previsto nos artigos 123.1 e 125 da Lei 39/2015, do 01 de outubro, do procedemento administrativo común das administracións públicas (LPAC). 4º) Os expedientes de contratación iniciados con anterioridade á entrada en vigor deste decreto serán resoltos polo órgano de contratación que corresponda de acordo co novo réxime de delegacións. Para estes efectos entendese que os expedientes están iniciados cando tivera lugar a aprobación do expediente de contratación.5º) O réxime xurídico aplicable a esta delegación será o previsto con carácter xeral nos artigos 114 a 118 do ROF.6º) A Alcaldía poderá avocar en calquera momento o coñecemento dun asunto determinado de acordo co que dispón o artigo 10 da Lei 40/2015, do 01 de outubro, de réxime xurídico do sector público e 116 do ROF.7º) Estas delegacións estarán en vigor durante o mandato correspondente ao período 2019/2023, sen prexuízo da súa modificación, ampliación, ou revogación polos trámites legalmente establecidos.8º) Queda derrogado o Decreto da Alcaldía número 1246/2015, do 03 de xullo, de delegación de competencias da Alcaldía na Xunta de Goberno Local, (publicado no BOP núm.130, do 13/07/2015), así como o Decreto da Alcaldía número 640/2018, do 10 de maio, de modificación daquel decreto (publicado no BOP núm.92 do 16/05/2018). 9º) Desta resolución darase coñecemento ao Pleno do concello na primeira sesión que teña lugar, notificarase, ademais, persoalmente os designados e publicarase no Boletín Oficial da Provincia, sen prexuízo da súa efectividade dende o día seguinte á súa data. As Pontes de García Rodríguez, 24 de xuño de 2019 (asinado) As Pontes de García Rodríguez, 25 de xuño de 2019 O alcalde Valentín González Formoso